ฟอร์มเทพต้องจัด โดสต์ ติดทัพ กังหัน ตี ไก่งวง ชน กระทิง
ฟอร์มแรงแบบนี้ ไม่เรียกติดทีมชาติก็กระไรอยู่ สำหรับ บาส โดสต์ หอกฟอร์มฮอตของ โวล์ฟบวร์ก หลังถูก กุส ฮิดดิงก์ นายใหญ่ กังหันสีส้ม ทีมชาติฮอลแลนด์ ประกาศเรียกตัวติดทัพลุยศึกยูโร 2016 รอบคัดเลือกกับ ตุรกี รวมไปถึงเกมอุ่นเครื่องกับ สเปน เป็นที่เรียบร้อยแล้ว,สำนักข่าวต่างประเทศรายงานวันที่ 20 มี.ค. ว่า กุส ฮิดดิงก์ นายใหญ่ กังหันสีส้ม ทีมชาติฮอลแลนด์ ประกาศรายชื่อ 23 ขุนพลสู้ศึกยูโร 2016 รอบคัดเลือก กลุ่ม เอ กับ ไก่งวง ตุรกี รวมไปถึง เกมกระชับมิตรกับ กระทิงดุ สเปน เป็นที่เรียบร้อยแล้ว โดยมีชื่อ บาส โดสต์ หัวหอกฟอร์มแรงของ หมาป่า โวล์ฟบวร์ก ทีมแกร่งจากลีกบุนเดสลีกาทีมมาด้วย,ดาวยิงวัย 25 ปี โชว์ฟอร์มได้อย่างจัดจ้านให้กับต้นสังกัดเป็นอย่างมากในฤดูกาลนี้ หลังกดไป 13 ประตูในลีก และ 16 ประตูรวมทุกรายการ พร้อมกับพา หมาป่าแห่งเมืองเบียร์ ผงาดรั้งรองจ่าฝูงของลีกอยู่ในขณะนี้ โดยตามหลังจ่าฝูง บาเยิร์น มิวนิก แค่ทีมเดียว,ด้วยฟอร์มอันโดดเด่นนี้เองทำให้ กุส ฮิดดิงก์ นายใหญ่ทัพกังหันสีส้ม ตอบสนองแฟนบอลที่อยากเห็นหอกรายนี้ลงล่าตาข่ายให้กับทีมชาติ โดย โดสต์ จะเข้ามาเสียบแทนที่ โรบิน ฟานเพอร์ซี หอกจอมเก๋ากัปตันทีมที่มีปัญหาอาการบาดเจ็บที่ข้อเท้าจนต้องถอนตัวไปก่อนหน้านี้,ในขณะที่สตาร์ดังอื่นๆที่ค้าแข้งต่างแดนไม่ว่าจะเป็น อาร์เยน ร็อบเบน ปีกตัวเทพของ บาเยิร์น มิวนิก ,คลาส ยาน ฮุนเตลาร์ หอกตีนระเบิดของ ชาลเก , ดาลีย์ บลินด์ แข้งสารพัดประโยชน์ของ แมนเชสเตอร์ ยูไนเต็ด รวมไปถึง เวสลีย์ สไนจ์เดอร์ จอมทัพจาก กาลาตาซาราย ต่างถูกเรียกติดทัพตามความคาดหมาย มีเพียง 2 แข้งเก่าอย่าง รอน ฟลาร์ และ เอลเจโร เอเลีย ที่ไม่มีชื่อติดทีม,สำหรับโปรแกรมของกังหันสีส้มจะลงเตะยูโร 2016 รอบคัดเลือกกลุ่มเอ กับ ตุรกี ในวันที่ 29 นี้ ต่อด้วยลงเตะนัดกระชับมิตรกับ สเปน ในอีก 3 วันไล่หลัง,รายชื่อ 23 ขุนพลทีมชาติฮอลแลนด์ ชุดบู๊ ตุรกี และ สเปน,ผู้รักษาประตู: ยาสเปอร์ ซิลเลสเซน(อาแจกซ์), ทิม ครูล(นิวคาสเซิล ยูไนเต็ด), เคนเน็ธ แฟร์เมียร์(เฟเยนูร์ด),กองหลัง: เจฟฟรีย์ บรูมา(พีเอสวี), สเตฟาน เด ไฟรจ์(ลาซิโอ), ดารีล ยานมัท(นิวคาสเซิล ยูไนเต็ด), บรูโน มาร์ตินส์ อินดี(ปอร์โต), เกรกอรี ฟาน เดอร์ วีล(เปแอสเช), โยเอล เฟลท์มัน(อาแจกซ์), เจโทร วิลเลมส์(พีเสอวี),กองกลาง: อิบราฮิม อเฟลลาย(โอลิมเปียกอส), ดาลีย์ บลินด์(แมนฯ ยูไนเต็ด), ยอร์ดี้ คลาซี,ลุค เด ยอง(เฟเยนูร์ด), โจนาธาน เด กุซมัน(นาโปลี), ดาวี คลาสเซน(อาแจกซ์), ลูเซียโน นาร์ซิงห์,จอร์จินิโอ ไวจ์นาลดุม(พีเอสวี), เวสลีย์ สไนจ์เดอร์(กาลาตาซาราย),กองหน้า: เมมฟิส เดปาย(พีเอสวี), บาส โดสต์(โวลฟ์บวร์ก), คลาส ยาน ฮุนเตลาร์(ชาลเก), อาร์เยน ร็อบเบน(บาเยิร์น มิวนิค)
ฟอร์มแรงแบบนี้ ไม่เรียกติดทีมชาติก็กระไรอยู่ สำหรับ บาส โดสต์ หอกฟอร์มฮอตของ โวล์ฟบวร์ก หลังถูก กุส ฮิดดิงก์ นายใหญ่ทีมชาติฮอลแลนด์ ประกาศเรียกตัวติดทัพลุยศึกยูโร 2016 รอบคัดเลือกกับ ตุรกี รวมไปถึงเกมอุ่นเครื่องกับ สเปน เป็นที่เรียบร้อยแล้ว
ยูโร 2016 รอบคัดเลือก,ฮอลแลนด์,กุส ฮิดดิงก์,บาส โดสต์,ข่าวกีฬา